મહાભારતના ભીષ્મપર્વમાં યોગેશ્વર શ્રીકૃષ્ણે પ્રિયસખા અર્જુનને યુદ્ધભૂમિમાં શ્રીમદ્ ભગવદ્ગીતાના ઉપદેશ દ્વારા કર્મ, જ્ઞાન અને ભક્તિનો શ્રીમુખે મહિમા ગાયો છે, જે સુવિદિત છે, પરંતુ આશ્ચર્ય સાથે નોંધવું ઘટે કે શ્રીમદ્ ભાગવત અને મહાભારત ઊભયમાં પરમેશ્વરી રાધાનો ઉલ્લેખ સુલભ નથી. રાધાના ચરિત્ર અંગે માહિતગાર થવામાં શ્રીકૃષ્ણને પુરુષોત્તમ તેમજ અવતારી એમ બે ભિન્ન દૃષ્ટિકોણથી જોવાના રહે છે. પરમાત્મા શ્રીકૃષ્ણનાં બે સ્વરૃપો (૧) ચતુર્ભુજ સ્વરૃપ અને (ર) દ્વિભુજ સ્વરૃપ ધર્મગ્રંથોમાં વર્ણવાયેલાં છે.